РЕГЛАМЕНТ (ЕО) № 379/2008 НА КОМИСИЯТА
от 25 април 2008 година
относно определяне на отпускането на лицензии за износ на някои млечни продукти към Доминиканска република в рамките на квотата, посочена в член 29 от Регламент (ЕО) № 1282/2006
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти (1),
като взе предвид Регламент (ЕО) № 1282/2006 на Комисията от 17 август 2006 г. относно определяне на общи подробни правила за прилагане на Регламент (ЕО) № 1255/1999 на Съвета по отношение на лицензиите за износ и възстановяванията при износ на мляко и млечни продукти (2), и по-специално член 33, параграф 2 от него,
като има предвид, че:
Раздел 3 от глава III от Регламент (ЕО) № 1282/2006 определя процедурата за отпускане на лицензии за износ на някои млечни продукти към Доминиканска република в рамките на квота, открита за тази страна. Заявленията, подадени за квотна година 2008/2009, се отнасят за количества, надвишаващи наличните. Поради тази причина следва да бъдат определени коефициенти на отпускане за заявените количества,
ПРИЕ НАСТОЯЩИЯ РЕГЛАМЕНТ:
Член 1
Количествата, заявени в лицензии за износ на продуктите, посочени в член 29, параграф 2 от Регламент (ЕО) № 1282/2006, подадени за периода от 1 юли 2008 г. до 30 юни 2009 г., се умножават по следните коефициенти на отпускане:
-
0,699913 за заявленията, подадени за дела от квотата, посочен в член 30, параграф 1, буква а) от Регламент (ЕО) № 1282/2006,
-
0,292810 за заявленията, подадени за дела от квотата, посочен в член 30, параграф 1, буква б) от Регламент (ЕО) № 1282/2006.
Член 2
Настоящият регламент влиза в сила на 26 април 2008 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 25 април 2008 година.